Inger Støjberg er en af de to kandidater til posten som ny næstformand i Venstre. De 850 delegerede, der i dag er til ekstraordinært landsmøde i Herning, kan vælge mellem hende og Ellen Trane Nørby. - Selvfølgelig har jeg sommerfugle i maven, ellers var der jo et eller andet galt, for så var det fordi, der ikke var nok på spil, siger Inger Støjberg på vej ind i salen i Kongrescenteret i Herning. Hun er overvældet over synet af de 2.000, der er mødt op til landsmødet. Afgørelse i dag Inger Støjberg skal som kandidat til næstformandsposten på talerstolen, inden de delegerede skal stemme. - Jeg vil både sige noget om vores organisation, og hvordan jeg synes, den skal udvikle sig, men selvfølgelig også noget politisk, siger Skive-politikeren. Hun understreger, at hvis hun bliver valgt, vil hun gøre alt for at blive hele partiets formand. Det forventes, at det bliver offentliggjort, hvem den nye næstformand bliver, senest klokken 13 i dag.

Referat:
Lige nu er Venstres ekstraordinære landsmøde i gang i Herning. Partiet skal blandt andet vælge ny næstformand.